alexandrainst/scandi-wiki huggingface dataset:
Skutvik oppvekstsenter

Skutvik oppvekstsenter, tidligere Skutvik skole, er et oppvekstsenter på Steinsland, en kilometer nordøst for Skutvik, i Hamarøy kommune i Nordland. Skolen har 11 elever (2013-14), og enhetslederen er Dag Winsjansen (per 2014).

Skolebygget ble oppført i 1952, etter at undervisningen tidligere hadde foregått på ungdomshuset på Steinsland. I 2012 ble skolen truet med nedleggelse, men den store motstanden blant lokalbefolkningen førte til at kommunestyret i stedet stemte for å omgjøre skolen til oppvekstsenter, og at den dermed mistet elevene i klassetrinnene 4.-7. 

Etter vedtaket i 2012 fikk Utdanningsdirektoratet inn en søknad om å godkjenne oppstarten av en Montessoriskole for 1.-10.-klasse på Skutvik og Hamarøy kommune ble bedt om å selge skolebygget. Søknadene ble avslått i desember 2012. I desember 2015 ble skolebygget solgt til Hamarøy Montessoriforening. Den kommunale skolen vil bli nedlagt fra høsten 2016, da skolen blir omgjort til Montessoriskole for elever fra 1. til 4. klasse.

Referanser

Eksterne lenker
 Hamarøy kommune

Barneskoler i Nordland
Byggverk i Hamarøy
Utdanning i Hamarøy
Deutscher Soldatenfriedhof Vladslo

Deutscher Soldatenfriedhof Vladslo eller Den tyske soldatgravlunden Vladslo ligger om lag tre kilometer nordøst for Vladslo, nær Diksmuide i  Belgia. Den ble anlagt under første verdenskrig i løpet av krigen ble det begravd  tyske soldater der. I 1956 ble en rekke omliggende tyske krigskirkegårder avviklet og levningene flyttet til fire større gravlunder; Langemark, Hooglede, Menen og Vladso. Etter dette har Vladslo hatt  soldatgraver.

Gravene administreres av Volksbund Deutsche Kriegsgräberfürsorge.

Gravlunden har et par statuer – De sørgende foreldre – av den tyske skulptøren Käthe Kollwitz. Hun laget statuene i 1930-årene til minne om sin yngste sønn, Peter, som ble drept i oktober 1914. Farsfigurens blikk er rettet mot den niende gravsteinen foran ham, som bærer sønnens navn.

Referanser

Eksterne lenker 
 
 Ieper (Ypres) - Belgium. Nearby site: Deutscher Soldatenfriedhof 1914–1918 (German military cemetery), Vladslo. 
 German military cemetery Vladslo.
 Ypres: Vladslo German Cemetery.
 (de) Vladslo, on website of Volksbund.
 (nl) Duitse militaire begraafplaats Vladslo (German military cemetery Vladslo), on WO1.be

Gravlunder i Belgia
Minnesmerker for første verdenskrig
Belgias historie
Ulvsvåg oppvekstsenter

Ulvsvåg oppvekstsenter, tidligere Ulvsvåg skole, er et oppvekstsenter på Ulvsvåg, i Hamarøy kommune i Nordland. Skolen har 6 elever (2013-14), og enhetslederen er Kirsten H. Christensen (per 2014).

I 2012 vedtok kommunestyret å gjøre skolen om til et oppvekstsenter, og den mistet dermed også elevene i klassetrinnene 4.-7. På grunn av det lave elevantallet ved skolen, står den, per 2014, i fare for å bli nedlagt.

Referanser

Eksterne lenker
 Hamarøy kommune

Barneskoler i Nordland
Byggverk i Hamarøy
Utdanning i Hamarøy
Innhavet oppvekstsenter

Innhavet oppvekstsenter, tidligere Innhavet skole, er en barne- og ungdomsskole samt barnehage på Innhavet, i Hamarøy kommune i Nordland. Skolen har 38 elever (2013-14), og enhetslederen er Eirik Stensland (per 2016).

Referanser

Eksterne lenker
 Hamarøy kommune

Barne- og ungdomsskoler i Nordland
Byggverk i Hamarøy
Utdanning i Hamarøy
Hamarøy sentralskole

Hamarøy sentralskole er en barne- og ungdomsskole på Oppeid, i Hamarøy kommune i Nordland. Skolen har 132 elever (2013-14), og rektoren er Anne Reiten (per 2014).

Sentralskolen ble bygd i 1966, og har senere blitt totalrenovert, med bygging av ny skole på det eksisterende dekket. Prosjektet ble ferdigstilt i 2010, med offisiell åpning den 25. mars samme år.

Referanser

Eksterne lenker
 Hamarøy kommune

Barne- og ungdomsskoler i Nordland
Byggverk i Hamarøy
Utdanningsinstitusjoner etablert i 1966
Utdanning i Hamarøy
Deutsche Vaterlandspartei

Deutsche Vaterlandspartei var et radikalt tysk politisk parti som ble grunnlagt i september 1917, og som var aktivt i sluttfasen av første verdenskrig. Partiet hentet ideologisk elementer fra konservatisme, radkal nasjonalisme, antisemittisme og Völkischbevegelsen. Organisasjonshistorisk stod det mellom det wilhelministiske høyre og de nye høyreradikale retningene i etterkrigstiden, og kan regnes som et prototypisk fascistisk masseparti og en av forløperne for nasjonalsosialismen.

Referanser

Tidligere politiske partier i Tyskland
Rasisme
Nasjonalisme
Antisemittisme
Politiske partier etablert i 1917
1917 i Tyskland
Karl Schroeder

Karl Ludwig Ernst Schroeder (født 11. september 1838 i Neustrelitz, død 7. februar 1887 i Berlin) var en tysk gynekolog og obstetrikker.

Schroeder ble medisinsk doktor i 1864, privatdosent i Bonn i 1866, professor i Erlangen i 1868 og ordinær professor i obstetrikk og gynekologi i Berlin i 1876. Han var fremstående både som lærer, lege og forsker og ble ansett for å være Tysklands fremste mann på sitt område. Han egnet særlig interesse til antiseptikken og de store gynokologiske operasjoner.

Referanser 

Gynekologer
Professorer ved Humboldt-Universität zu Berlin
Personer fra Neustrelitz
Fødsler i 1838
Dødsfall i 1887
Vysjhorod

Vysjhorod (ukrainsk: Ви́шгород; russisk: Вы́шгород, Vysjgorod) er en by i Kyiv oblast (provins) sentralt i Ukraina. Den er en nordlig forstad til Kyiv ved elven Dnipro (Dnepr). Byen har omkring  innbyggere (2011). 

Vysjhorod er en historisk by og er i dag det administrative senteret i Vysjhorodskij rajon.

Referanser

Eksterne lenker 
 

Byer i Kyiv oblast
Byer ved Dnipro
Pierce the Veil

Pierce the Veil er et amerikansk post-hardcore/progressiv rock-band fra San Diego i California, stiftet i 2007. Bandet består av vokalist/gitaristene Vic Fuentes og Tony Perry, trommeslageren Mike Fuentes og bassisten/vokalist Jaime Preciado.

Bandet slapp sitt debutalbum A Flair for the Dramatic i 2007 på Equal Vision Records. I juni 2010 slapp de sitt andre album Selfish Machines, og i juli 2012 kom det tredje albumet Collide with the Sky på Fearless Records.

Diskografi 
Studioalbum
 2007: A Flair for the Dramatic (Equal Vision Records)
 2010: Selfish Machines (Equal Vision Records, US #106)
 2012: Collide with the Sky (Fearless Records, US #12)
 2016: Misadventures (Fearless Records)

Medlemmer 
Nåværende
 Jaime Preciado – bassgitar, vokaler (2007–present)
 Tony Perry – gitar, vokaler (2007–present)
 Mike Fuentes – trommer (2007–present)
 Vic Fuentes – vokaler, gitar (2007–present)

Referanser

Eksterne lenker 
 

Rockegrupper fra USA
Band etablert i 2007
Helga Vaneks vei (Oslo)

Helga Vaneks vei (1-15, 2-6) går som blindvei sørover fra Mortensrudveien øst for Mortensrud senter.

Veien fikk navn i 2002 etter lokalpolitikeren Helga Margret Vanek.

På østsiden av veiens nordende er Mortensrud gård, som har gitt navn til området. Mortensrud kirke (fra 2002) har adresse Helga Vaneks vei 15. Ellers er det for det meste vestsiden (oddetallssiden) av veien som har bebyggelse av betydning per 2014, og området for øvrig bærer fortsatt noe preg av å være under utbygging. St. Martin katolske kirke planlegges oppført og vil få adresse til veien.

Referanser

Kilder

Eksterne lenker
 
 Stedsanalyse for Mortensrud felt 6 (PDF hos Plan- og bygningsetaten)

Veier i Oslo
Veier i bydel Søndre Nordstrand
Johan Frederik Clemens

Johan Frederik Clemens, eller Johann Friderich Clemens (født 29. november 1749 i Golnau nær Stettin, død 5. november 1831 i 
København) var dansk grafiker av tysk herkomst.

Han var elev ved Kunstakademiet i København fra 1761 til 1773 under Johan Martin Preisler og studerte til 1777 i Paris.

Han ble snart Danmarks ledende kobberstikker, utførte blant annet 
illustrasjonene til Ludvig Holbergs Peder Paars etter Johannes Wiedewelt (1772) og til Nils Klims reise til den underjordiske verden etter Nicolai Abildgaard (1789), slagscener etter Christian August Lorentzen og en mengde portretter etter Peder Als, Alexander Roslin, Cornelius Høyer og C.W. Eckersberg, men fremfor alt Jens Juel. I årene 1788–91 arbeidet han i Berlin på et stort blad etter Cunninghams Fredrik den stores revy, og var 1792–95 i London for å stikke John Trumbulls «Montgomerys død». 

Clemens var professor ved kunstakademiet i København fra 1813.

Referanser

Kilder

Eksterne lenker 
 

Danske grafikere
Professorer ved Det Kongelige Danske Kunstakademi
Medlemmer av Det Kongelige Akademi for de Skønne Kunster
Personer fra Szczecin
Genrikh Jagoda

Genrikh Grigorjevevitsj Dinarevic Jagoda (russisk: ; født 7. november 1891 i Rybinsk, henrettet 15. mars 1938 i Moskva), født Jenokh Gersjevitsj Ijeguda () var direktør for det sovjetiske hemmelige politiet NKVD (Det sovjetiske sikkerhets- og etterretningsbyrået) fra 1934 til 1936. Han var en av lederne for Moskvaprosessene, men falt selv som ett av deres siste ofre.

Liv og virke

Tidlig liv og karriere 
Jagoda ble født i Rybinsk i en jødisk familie. Han tilsluttet seg bolsjevikene i 1907. I motsetning til ryktene han selv satte ut, var Jagoda aldri en farmasøyt, men gravørlærling i Jakov Sverdlovs fars forretning. Jagoda giftet seg med Sverdlovs niese Ida Averbach.

Politisk virke 
Jagoda er viden kjent for å være en brutal drapsmann i det som betegnes som Holodomor i Ukraina. Jagoda var ansvarlig for at et sted mellom 7 til 10 millioner ukrainere fra alle trosretninger, inkludert minst hundre tusen jøder ble drept.

På oppdrag av Josef Stalin hadde Jagoda ansvar for arrestasjonene, rettssakene og henrettelsene av gammelbolsjevikene Lev Kamenjev og Grigorij Zinovjev, hendelser som ledet opp til den store terroren. Jagoda overså også byggingen av Hvitehavskanalen med bruk av slavearbeidere fra GULAG-systemet, hvor mange av arbeiderne døde.

Som mange sovjetiske sikkerhetspolitimenn på 1930-tallet ble Jagoda selv et offer for Moskva-prosessene. Han ble avsatt fra direktørstillingen i NKVD og ble erstattet av Nikolaj Jezjov i 1936, og arrestert i 1937.

Han ble tiltalt for sabotasje, spionasje, trotskisme, og konspirasjon, Jagoda var en av de tiltalte i «Rettssaken mot de enogtyve», den siste av de store sakene i Moskva-prosessene på 1930-tallet. Etter rettssaken og de innrømmelsene som der framkom, ble Jagoda funnet skyldig og skutt.

Æresbevisninger 
 Leninordenen
 Rødt bannerordenen, to ganger (1927, 1930)
 Rødt bannerordenen i arbeid for RSFSR (1932)

Referanser

Eksterne lenker 
 

Personer fra Rybinsk
Gammelbolsjeviker
Tiltalte i Moskvaprosessene
Fødsler i 1891
Dødsfall i 1938
Nordlandsgata (Oslo)

Nordlandsgata (3-11, 2-14) er en gate på Sandaker i Oslo. Den går mellom Amtmann Meinichs gate og Birch-Reichenwalds gate, parallelt med Grefsenveien på vestsiden.

Navnet ble vedtatt i 1901.

Bygningene i gaten ble oppført i 1930 og tilhører Sandaker byggeselskap.

Kilder

Eksterne lenker
 

Veier i Oslo
Sandaker
Kamjanskereservoaret

Kamjanskereservoaret (ukrainsk Кам'янське водосховище – Kam'jans'ke vodoskhovysjtsje, før 8. november 2017 kalt Dniprodzerzjynskreservoaret) er et reservoar i nedre del av Dnepr i Ukraina. Det er oppkalt opp etter byen Kamjanske og dekker 567 kvadratkilometer i Dnipropetrovsk oblast. Det ble dannet i 1963-1965. Reservoaret blir hovedsakelig benyttet til vannenergi, transport og fiske. 

Reservoaret er 114 km langt, 5 km bredt (maksimalt 8 km) og er 15 meter dypt. Det inneholder 2,45 km³ vann. Om vinteren fryser reservoaret til.

Byene Krementsjuk og Dnepr mineralanrikingskompleks i Horisjni Plavni ligger ved reservoaret. Midt-Dnepr-demningen ble bygd i 1956–1965 ved reservoaret.

Referanser

Eksterne lenker 
 

Innsjøer i Ukraina
Reservoarer
Dnipropetrovsk oblast
Dnipros vassdragsområde
Grådodre

Grådodre (Alyssum alyssoides) er en ettårig plante, 5–20 cm høy med 2 cm lange lansettformede blader som ender i en kort stilk. Bladene er grå på grunn av stjernehår på begge sider. Små blomster med 1,5-2,5 mm lange, stjernehårete begerblader og 2–4 mm lange gule kronblader som blir hvite etter avblomstring. Nesten sirkelrund kortskulpe, 3–6 mm stor, tiltrykt håret med 4 frø. Blomstrer fra april til september.

Vekstmiljø 
Vokser på solrike, kalkholdige bakker, steinbroer og brakkland.

Utbredelse 
Finnes spredt, hovedsakelig i Mellom- og Sør-Europa ellers i tempererte områder av Asia. Er introdusert i Norge og finnes fra Oddernes til Gudbrandsdalen, Ogna og Modalen.

Galleri

Referanser

Eksterne lenker 
 
 http://www.kristvi.net/flora/G/graadodre.htm
 https://web.archive.org/web/20140714131213/http://www.artsdatabanken.no/FremmedArt2012/N61033
 http://www.markblomster.com/Markblomster/Flora/G/Graadodre.html
 http://floragutt.com/Graadodre.htm
 http://www.naturephoto-cz.com/gradodre-picture_no-5973.html
 http://www.biopix.org/graadodre-alyssum-alyssoides_photo-21554.aspx
 https://denvirtuellafloran.se/flora/di/brassica/alyss/alysaly.html

Korsblomstfamilien
Gule blomster
Novoje Vremja

Novoje Vremja (russisk: Но́вое вре́мя; «Ny tid») var en avis i St. Petersburg, grunnlagt i 1868. Til 1869 kom den ut fem ganger i uken. Deretter kom den hver dag, og fra 1881 hadde den både en morgen- og en kveldsutgave. Fra 1891 tilkom et ukentlig illustrert supplement.

Avisen ble i 1876 overtatt av Aleksej Suvorin som gjorde den til organ for panslavismen med betydelig innflytelse. Novoje Vremya støttet entusiastisk opp om keiser Aleksander IIIs regjerings russifiseringstiltak og antijødiske politikk.

Avisen opphørte i Russland efter oktoberrevolusjonen, men ble senere fortsatt i Beograd av en sønn av Suvorin.

Litteratur 
 

Russiske aviser
Aviser etablert i 1868
Aviser nedlagt i 1917
Caroline Bonde Holm

Caroline Bonde Holm (født 19. juli 1990) er en dansk friidrettsutøver som konkurrerer i stavsprang. Hun representerte landet sitt under Sommer-OL 2012 i London, der hun ble utslått i kvalifiseringen i stavsprang.

Referanser

Eksterne lenker 
 

Danske stavhoppere
Deltakere for Danmark under Sommer-OL 2012
Friidrettsutøvere under Sommer-OL 2012
Fødsler i 1990
Deltakere for Danmark under EM i friidrett 2012
Deltakere for Danmark under EM i friidrett 2014
Inngangskone

Inngangskone eller introdusert barselkvinne var en kvinne som fulgt av presten gikk i kirken og ble introdusert på nytt for menigheten etter en barnefødsel. I norsk rett var slik introduksjon lovfestet til 1754; siden var ordningen frivillig, og med visse geografiske forskjeller falt skikken bort i løpet av hundreåret som fulgte.

I gamle kirkebøker er det oppført når kvinner ble «introduceret» på denne måten.

Innhold 
Fem-seks uker etter at barnet var født, ble moren fulgt til kirken. Her ventet huen utenfor eller i våpenhuset, og presten gikk ut for å møte henne – enten før gudstjenesten eller før en av salmene før prekenen. I en kort tale minnet han henne på å takke Gud for hjelp gjennom prøvelsene, og for å ha født et menneske til verden. Så lyste han velsignelsen over den nybakte moren.

Bakgrunn 
Påbudet om introduksjon av barselkvinner har sammenheng med kravet om renselse som ligger i den gammaltestamentlige loven om barselkoner,
 en skikk det òg blir fortalt at Maria fulgte da Jesus ble født..

Martin Luther likte ikke skikken med introduksjon av barselkoner. Han mente det var feil å jevnstille barselkonen med en hedning eller å se på  henne som uren. Skikken stod likevel så sterkt at den overlevde reformasjonen. Kirkeritualet av 1685 presiserte at skikken ikke var knyttet til reinselse fra synd eller urenhet. Dette ble presisert i omtalen av skikken med introduksjon av barselkoner: «… hvilket skeer ikke for den skyld, at mand
skulle agte dem mer syndige og ureene for Gud, end
andre Mennisker, etersom de i det Ny Testamente ere af
Gud selv befriede fra den Jødiske Renselse …».

Kristian den femtes norske lov 2-8-9 påla kvinnene å holde seg innomhus i fem-seks uker etter at de hadde født, og at gifte kvinner så kunne bli introdusert for menigheten, der det var skikken. Det var forbudt for presten å la ugifte mødre være inngangskoner. Slike kvinner måtte i stedet gjøre offentlig skriftemål. I 1754 skrev Kongen brev til biskopene om at introduksjon skulle være frivillig for kvinnene. Likevel holdt skikken seg i lang tid, noen steder inn på 1900-tallet. Landstads reviderte salmebok, som kom ut i 1926, hadde en salme ment for bruk ved «mødres kirkegang»: «Til dit hus med takkesang / Kommer jeg, min Gud, tilbake, Holder glad min kirkegang, Du i nåde mot mig take!» (Nr. 719)

Ved liturgirevisjonen i 1975 ble ordningen tatt bort fra det norske kirkeritualet.

Skam eller ære? 
Det er ulike meninger om hvordan kvinner oppfattet skikken med å stå inngangskone. Samtidige kilder kan holde kirkegangen fram som en høytidsstund for moren. Innsamlet tradisjonsmateriale tyder på at kvinner oftere så skikken som ydmykende. Samtidig kan reglene om at kvinner skulle holde seg i ro etter fødselen ha vært med på å gi dem en tiltrengt hviletid.

Referanser 

Seremonier
Tina Šutej

Tina Šutej (født 7. november 1988) er en slovensk friidrettsutøver som konkurrerer i stavsprang. Hun representerte landet sitt under Sommer-OL 2012 i London, der hun ble utslått i kvalifiseringen i stavsprang.

Referanser

Eksterne lenker 
 

Slovenske stavhoppere
Deltakere for Slovenia under Sommer-OL 2012
Friidrettsutøvere under Sommer-OL 2012
Deltakere for Slovenia under Sommer-OL 2016
Friidrettsutøvere under Sommer-OL 2016
Deltakere for Slovenia under Sommer-OL 2020
Friidrettsutøvere under Sommer-OL 2020
Deltakere for Slovenia under VM i friidrett 2015
Deltakere for Slovenia under VM i friidrett 2017
Deltakere for Slovenia under VM i friidrett 2019
Deltakere for Slovenia under VM i friidrett innendørs 2022
Deltakere for Slovenia under VM i friidrett 2022
Nikoleta Kyriakopoulou

Nikoleta Kyriakopoulou (gresk: Νικολέτα Κυριακοπούλου, født 21. mars 1986) er en gresk friidrettsutøver som konkurrerer i stavsprang.

Hun vant Middelhavslekene i 2009 med en mesterskapsrekord på 4,50 meter. Hennes første suksess i et større arrangement var i 2012 da hun vant bronsemedalje under det europeiske mesterskapet i Helsingfors.

Hun representerte landet sitt under Sommer-OL 2012 i London, der hun ble utslått i kvalifiseringen i stavsprang.

Referanser

Eksterne lenker 
 

Greske stavhoppere
Personer fra Athen
Deltakere for Hellas under Sommer-OL 2012
Friidrettsutøvere under Sommer-OL 2012
Deltakere for Hellas under Sommer-OL 2016
Friidrettsutøvere under Sommer-OL 2016
Deltakere for Hellas under Sommer-OL 2020
Friidrettsutøvere under Sommer-OL 2020
Deltakere for Hellas under VM i friidrett 2015
Deltakere for Hellas under VM i friidrett 2022
Jillian Schwartz

Jillian Schwartz (født 19. september 1979) er en amerikanskfødt israelsk friidrettsutøver som konkurrerer i stavsprang. Hun representerte landet sitt under Sommer-OL 2012 i London, der hun ble utslått i kvalifiseringen i stavsprang. Hun representerte USA frem til 2010.

Referanser

Eksterne lenker 
 

Israelske stavhoppere
Deltakere for Israel under Sommer-OL 2012
Friidrettsutøvere under Sommer-OL 2012
Deltakere for USA under Sommer-OL 2004
Friidrettsutøvere under Sommer-OL 2004
Fødsler i 1979
Jiřina Svobodová

Jiřina Svobodová (født 20. mai 1986) er en tsjekkisk friidrettsutøver som konkurrerer i stavsprang. Hun representerte landet sitt under Sommer-OL 2012 i London, der hun ble utslått i kvalifiseringen i stavsprang.

Referanser

Eksterne lenker 
 

Tsjekkiske stavhoppere
Europamestere i friidrett
Deltakere for Tsjekkia under Sommer-OL 2012
Friidrettsutøvere under Sommer-OL 2012
Deltakere for Tsjekkia under Sommer-OL 2016
Friidrettsutøvere under Sommer-OL 2016
Deltakere for Tsjekkia under VM i friidrett 2011
Deltakere for Tsjekkia under VM i friidrett 2015
Deltakere for Tsjekkia under VM i friidrett 2017
Guvernementet Smolensk

Guvernementet Smolensk (russisk: моленская губерния) var et guvernement i keiserdømmet Russland og i RSFSR. Det eksisterte i perioden 1708-1929.

Guvernemenet var inndelt i 12 kretser: Belyj, Dorogobuzj, Dukhovsjtjina, Jelnja, Gzjatsk, Krasnij, Porjetsjie, Roslavl, Smolensk, Sytjevka, Vjazma og Jukhnov.

Referanser

Russlands guvernementer
Smolensk oblast
Stater og territorier etablert i 1708
Stater og territorier opphørt i 1713
Stater og territorier etablert i 1726
Stater og territorier opphørt i 1775
Stater og territorier etablert i 1796
Stater og territorier opphørt i 1929
8 cm FK M.5

8 cm Feldkanone M 05 var en feltkanon brukt av Østerrike-Ungarn under den første verdenskrigen. Kanonen var en konvensjonell design i sin samtid med bruk av et utdaterte konstruksjonstrekk, kanonløpet er lagd i stålbronse fremfor stål. Østerrike-Ungarn hadde i lang tid problemer med å fremstille stål av god kvalitet for kanonfremstilling. Utviklingen av den nye feltkanonen for den østerriksk-ungarske hæren ble langvarig ettersom det tok tid for produsentene å finne fram til den rette rekylmekanisme og lukkemekanisme. Nye forsinkinger som skyldes produksjonsproblemer gjorde at kanonen ikke kom i tjeneste før 1907.

Etter den første verdenskrigens slutt ble originalmodellen oppgitt til fordel for den nyere modellen beregnet på fjellkrigføring, M 05/08 som kunne være enkelt å demontere inn i tre separate lastedeler. Den italienske betegnelsen på disse kanonene man hadde i egne tjeneste var Cannone da 77/28 modello 5/8, og den tyske betegnelsen under den andre verdenskrigen var 7,65 cm FK 5/8(ö) eller (t) og 7,65 cm FK 300(j) for erobrede kanoner tatt i Østerrike, Tsjekkoslovakia og Jugoslavia.

Overlevende eksempler 

En 8 cm Model 5/8 er bevart i det sørafrikanske museet South African National Museum of Military History i Johannesburg.

Referanser

Litteratur 
 The Austro-Hungarian Artillery from 1867 to 1918, M. Christian Ortner, 2007 ISBN 978-3-902526-13-7

Eksterne lenker 
 

Artilleri fra første verdenskrig
Kanoner
Vetsje

Vetsje (russisk: вече, polsk: wiec, ukrainsk: віче, hviterussisk: веча, kroatisk: vijeće, serbisk: веће, gammel kirkeslavisk:  věšte, makedonsk: совет) var en slags folkeforsamling i mange av middelalderens slaviske riker. 

I den russiske bystaten Novgorod, der vetsjen nådde størst betydning, kan den sammenlignes med de norrøne folks ting.

Litteratur 
 Jonas Granberg: Veche in the chronicles of medieval Rus: a study of functions and terminology Göteborg, Department of History Göteborg University 2004 (Diss. engl.), ISBN 91-88614-49-2
 Klaus Zernack: Die burgstädtischen Volksversammlungen bei den Ost- und Westslaven. Studien zur verfassungsgeschichtlichen Bedeutung des Vece Wiesbaden, Harrassowitz 1967 (Osteuropastudien der Hochschulen des Landes Hessen. Reihe 1, 33)

Politiske forsamlinger
Novgorod
Russiske ord og uttrykk
Fedor Sapegin

Fedor Sapegin (født 30. november 1985) er en russisk illustratør og tegneserieskaper bosatt i Norge. Han har blant annet utdannelse innenfor tegneserier fra Brussel på ́Ecole de Recherche Graphique. 

Han debuterte med tegneserien Maskinen i 2013. Historien henter sin handling fra den russiske revolusjon. 

Sapegin har også jobbet som rettstegner for Dagbladet og var blant annet med å dekke 22. juli-rettssaken og rettssaken mot Rune Øygard..

Fedor Sapegin er sønn av animatøren Pjotr Sapegin.

Utgivelser 
 2013 Maskinen - Jippi forlag

Referanser

Eksterne lenker 

 Hjemmesider
 Jippi forlag

Norske tegneserieskapere
Norske tegnere
Norske illustratører
Holly Bradshaw

Holly Bleasdale (født 2. november 1991) er en britisk friidrettsutøver som konkurrerer i stavsprang. Hun representerte landet sitt under Sommer-OL 2012 i London, der hun ble nummer 7 i stavsprang.

Referanser

Eksterne lenker 
 

Britiske stavhoppere
Olympiske bronsemedaljevinnere for Storbritannia
Deltakere for Storbritannia under Sommer-OL 2012
Friidrettsutøvere under Sommer-OL 2012
Deltakere for Storbritannia under Sommer-OL 2016
Friidrettsutøvere under Sommer-OL 2016
Medaljevinnere under Sommer-OL 2020
Deltakere for Storbritannia under Sommer-OL 2020
Friidrettsutøvere under Sommer-OL 2020
Deltakere for Storbritannia under VM i friidrett 2015
Deltakere for Storbritannia under VM i friidrett 2017
Deltakere for Storbritannia under VM i friidrett 2019
Deltakere for Storbritannia under VM i friidrett 2022